Title: ประกาศเทศบาลตำบลบ้านเหล่า เรื่อง การดำเนินการเกี่ยวกับข้อมูลข่าวสารส่วนบุคคล

ประกาศเทศบาลตำบลบ้านเหล่า

ประกาศเทศบาลตำบลบ้านเหล่า
เรื่อง
การดำเนินการเกี่ยวกับข้อมูลข่าวสารส่วนบุคคล[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ
เทศบาลตำบลบ้านเหล่า เป็นหน่วยงานราชการส่วนท้องถิ่น
มีการจัดระบบข้อมูลข่าวสารส่วนบุคคลดังนี้

งานการเจ้าหน้าที่ สำนักปลัด เทศบาลตำบลบ้านเหล่า
๑. ประเภทของบุคคลที่มีการเก็บข้อมูลไว้
๑.๑ พนักงานเทศบาล สังกัดเทศบาลตำบลบ้านเหล่า
๑.๒ ลูกจ้างประจำ สังกัดเทศบาลตำบลบ้านเหล่า
๑.๓ พนักงานจ้างตามภารกิจและพนักงานจ้างทั่วไป
สังกัดเทศบาลตำบลบ้านเหล่า

๒. ประเภทของระบบข้อมูลข่าวสารส่วนบุคคล
๒.๑ แฟ้มประวัติ/บัตรประวัติ

๓. ลักษณะการใช้ข้อมูลตามปกติ
๓.๑ ใช้ในการบริหารงานบุคคลของเทศบาลตำบลบ้านเหล่า

๔. วิธีการตรวจสอบข้อมูลข่าวสารของเจ้าของข้อมูล
๔.๑
ยื่นคำร้องขอตรวจสอบแฟ้มประวัติพนักงานเทศบาล/บัตรประวัติพนักงานเทศบาล

๕.
วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มประวัติพนักงานเทศบาล/บัตรประวัติพนักงานเทศบาลและลูกจ้าง
มีแนวทางปฏิบัติดังนี้
๕.๑ รายการเปลี่ยนแปลงหรือเพิ่มเติมที่จะต้องแจ้งให้พนักงานประวัติ
(ปลัดเทศบาล) เพื่อบันทึกในแฟ้มประวัติ/ทะเบียนประวัติ
- การแต่งตั้ง โอน ย้าย การเลื่อนระดับ การเลื่อนขั้นเงินเดือน
- การผ่านการอบรม ดูงานและการได้รับเครื่องราชอิสริยาภรณ์
แจ้งการเปลี่ยนแปลงเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้งานการเจ้าหน้าที่สำนักปลัดเทศบาล จำนวน
๓ ชุด
- การเพิ่มวุฒิการศึกษา ใช้หลักฐานประกาศนียบัตร ปริญญาบัตร
และสำเนาใบแสดงผลการศึกษา (Transcript) จำนวน ๓ ชุด
- การเปลี่ยนแปลงชื่อตัว - ชื่อสกุล
ให้แจ้งการเปลี่ยนแปลงโดยแนบสำเนาหลักฐานการเปลี่ยนชื่อตัว - ชื่อสกุล จำนวน ๓ ชุด
- การเพิ่มเติมรายการอื่น ๆ เช่น
การได้รับการคัดเลือกเป็นข้าราชการดีเด่นเป็นต้นให้ส่งสำเนาใบประกาศหลักฐานอื่น ๆ
นั้น จำนวน ๓ ชุด
๕.๒ เอกสารหลักฐานที่ส่งให้พนักงานประวัติ (ปลัดเทศบาล)
ต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖
(รวมแก้ไขเพิ่มเติม) ถึงปัจจุบันข้อ ๓๑ ทุกครั้ง

๖. แหล่งข้อมูล
๖.๑ เจ้าของประวัติ/คำสั่งแต่งตั้ง โอน ย้าย การเลื่อนระดับ
การเลื่อนขั้นเงินเดือน/คำสั่งอื่น ๆ ที่เกี่ยวกับการบริหารงานบุคคล

ประกาศ
ณ วันที่ ๑ เมษายน พ.ศ. ๒๕๕๔
เลิศพงศ์
 อภิจิรานุวัฒน์
ปลัดเทศบาล
ปฏิบัติหน้าที่
นายกเทศมนตรีตำบลบ้านเหล่า

ปริยานุช/ผู้จัดทำ
๓๐ มิถุนายน
๒๕๕๔

ณัฐวดี/ตรวจ
๓๐ มิถุนายน
๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๗๐ ง/หน้า ๔๒/๒๔ มิถุนายน ๒๕๕๔